Document ID: 31977R2610

Κανονισμός (ΕΟΚ) ἀριθ. 2610/77 του Συμβουλίου
τῆς 28ης Νοεμβρίου 1977
περί συνάψεως τοῦ προσθέτου πρωτοκόλλου τῆς συμφωνίας συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Μάλτας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Ἔχοντας ὑπόψη:
τή συνθήκη περί ἱδρύσεως τῆς Εὐρωπαϊκῆς Οἰκονομικῆς Κοινότητος, καί ἰδίως τό ἄρθρο 238,
τή σύσταση τῆς Ἐπιτροπῆς,
τή γνώμη τῆς Συνελεύσεως [1],
Ἐκτιμώντας:
ὅτι εἶναι σκόπιμο νά ἐγκριθεῖ τό πρόσθετο πρωτόκολλο τῆς συμφωνίας συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Μάλτας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ἄρθρο 1
Τό πρόσθετο πρωτόκολλο τῆς συμφωνίας συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Μάλτας καθώς καί ἡ δήλωση πού προσαρτᾶται στήν τελική πράξη, ἐγκρίνεται ἐξ ὀνόματος τῆς Κοινότητος. Τά κείμενα τοῦ πρωτοκόλλου καί τῆς τελικῆς πράξεως προσαρτῶνται στόν παρόντα κανονισμό.
Ἄρθρο 2
Ὁ πρόεδρος τοῦ Συμβουλίου προβαίνει, ὅσον ἀφορᾶ την Κοινότητα, στην κοινοποίηση πού προβλέπεται στό ἄρθρο 12 τοῦ προσθέτου πρωτοκόλλου τῆς συμφωνίας συνδέσεως μεταξύ τῆς Εὐρωπαϊκῆς Οἰκονομικῆς Κοινότητος καί τῆς Μάλτας [2].
Ἄρθρο 3
Ὁ παρών κανονισμός ἀρχίζει νά ἰσχύει τήν ἑπομένη τῆς δημοσιεύσεώς του στήν Ἐπίσημη Ἐφημερίδα τῶν Εὐρωπαϊκῶν Κοινοτήτων.
Ὁ παρών κανονισμός εἶναι δεσμευτικός ὡς πρός ὅλα του τά μέρη καί ἰσχύει ἄμεσα σέ κάθε Κράτος μέλος.
Ἔγινε στίς Βρυξέλλες, στίς 28 Νοεμβρίου 1977.

Labels: 3
18
15
5